14. ΒΑΣΙΛΙΚΟΝ ΔΙΑΤΑΓΜΑ της 25/25 Φεβρ. 1947 Περί μέτρων προς διάλυσιν οργανώσεων αντιποιουμένων κρατικήν αρχήν ή εξουσίαν ή αναμιγνυομένων εις την άσκησιν αυτής. Έχοντες υπ’ όψιν τας διατάξεις του υπό στοιχείον Κ΄ Ψηφίσματος της Δ΄ Αναθεωρητικής Βουλής των Ελλήνων «περί παροχής εξουσιοδοτήσεως εις την εκτελεστικήν εξουσίαν προς έκδοσιν Ν.Δ/των κλπ.» μετά γνώμην της επί της Δικαιοσύνης Κοινοβουλευτικής Επιτροπής, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Απαγορεύεται η ύπαρξις ή λειτουργία σωματείων, οργανώσεων και εν γένει ενώσεων προσώπων, οπωσδήποτε και αν χαρακτηρίζωνται ή τιτλοφορούνται, εχόντων σκοπόν ή επιδιωκόντων την αντιποίησιν της αρχής ή αναμιγνυομένων εις την άσκησιν της Κρατικής εξουσίας. 2.Σωματεία, οργανώσεις και εν γένει ενώσεις προσώπων εκτρεπόμεναι οπωσδήποτε εις έργα, ανήκοντα, κατά τας κειμένας διατάξεις, εις τας κρατικάς αρχάς, διαλύονται. Άρθρ.2.-1.Η κατά το άρθρ. 1 διάλυσις γίνεται δι’ αποφάσεως του Πρωτοδικείου, εκδιδομένης κατά την επ’ αναφορά διαδικασίαν (άρθρ. 641 επ. Πολ. Δικ.) τη αιτήσει του Εισαγγελέως των Πρωτοδικών. Αρμόδιον προς τούτο είναι το δικαστήριον της έδρας του σωματείου, οργανώσεως ή ενώσεως και εν ελλείψει τοιαύτης το δικαστήριον της κατοικίας οιουδήποτε μέλους αυτών. Κατά της αποφάσεως του Πρωτοδικείου, ήτις δέον να εκδίδηται εντός δέκα ημερών, δε επιτρέπεται τριτανακοπή. 2.Οι Εισαγγελείς των Πρωτοδικών υποχρεούνται ευθύς ως περιέλθει εις γνώσιν αυτών η ύπαρξις ή η λειτουργία σωματείων, οργανώσεων ή ενώσεων απαγορευομένων υπό του άρθρου 1 να ζητήσωσιν την παρά του δικαστηρίου διάλυσιν αυτών. Άρθρ.3.-1.Διαλυθέντος δι’ αποφάσεως του Πρωτοδικείου, σωματείου, οργανώσεως ή ενώσεως και αν ακόμη αύτη δεν είναι τελεσίδικος, πας εμμένων εις την παράνομον ένωσιν τιμωρείται με φυλάκισιν τουλάχιστον εξ μηνών επιφυλασσομένης της εφαρμογής και πάσης άλλης ποινικής διατάξεως δια την συμμετοχήν εις αδίκημα παρ’ αυτής προβλεπόμενον. 2.Η καταδίκη, επί ταις, δια τας εν παρ. 1 πράξεσιν υπαλλήλων δημοσίων, δημοτικών, κοινοτικών ή οργανισμών δημοσίου δικαίου ή ανωνύμων εταιρειών, συνεπάγεται αυτοδικαίως την εκ της θέσεώς των απόλυσιν. Σελ. 13 Νόμοι περί Σωματείων 14.Α.α.10-14 3.Απαγορεύεται η μετατροπή εις χρηματικήν της ποινής φυλακίσεως της επιβληθείσης διά τινα των ανωτέρω παραβάσεων. 4.Το δικαστήριον απαγγέλλον την καταδικαστικήν απόφασιν, δύναται δια τας ανωτέρω παραβάσεις να διατάσση και την εκτόπισιν του καταδικασθέντος τουλάχιστον επί τρίμηνον. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 